Okpilakas

Okpilakas (, inuitų k. Uqpiiḷaq) – upė JAV, Aliaskoje, Šiaurės Nuokalnių regione. Ilgis siekia apytikriai 113 km.Orth, Donald J. [1967] (1971). Dictionary of Alaska Place Names: Geological Survey Professional Paper 567 (PDF), University of Alaska Fairbanks, p. 718–719.

Okpilako ištakos yra Brukso kalnagūbryje, ties Okpilako ledynu. Upė teka šiaurėn, kol įteka į Kamdeno įlanką (rytinę jos pusę) netoliese vakarinio Arėjaus salos pakraščio. Čia Okpilakas sudaro bendrą deltą su Hulahulos upe, kuri teka vakariau.

E. de K. Leffingwell savo pranešime nurodė, kad upės pavadinimas inuitų kalba reiškia „jokių gluosnių“. 1907 m. gegužę E. de K. Leffingwell drauge su H. T. Arey upę ištyrinėjo iki jos ištakų.

Palei upės krantus esama urano ir molibdeno klodų.Okpilak River, westernmininghistory.com. Nuoroda tikrinta 2021-04-15.

 Išnašos 

Kategorija:Aliaskos upės